उन्होंने इसके लिए अल्पावधि मध्यावधि और दीर्घावधि लक्ष्यों पर जोर देते हुए कहा कि इन लक्ष्यों को हासिल कर हम अपने सीमित संसाधनों पर निर्भरता घटा सकेंगे लैंडफिल्स पर निर्भरता पूरी तरह खत्म कर सकेंगे तथा देश के सतत विकास और देशवासियों के कल्याण के प्रयासों में पर्यावरण पर पड़ने वाले दुष्प्रभावों को कम कर पाएंगे। श्री अमिताभ कांत ने दहाई अंक की विकास दर हासिल करने की देश की आकांक्षाओं का उल्लेख किया और इसके साथ ही रीसाइक्लिंग को महत्व देने की सरकार की प्रतिबद्धता को रेखाकिंत करते हुए कहा कि इससे भारतीय अर्थव्यवस्था के सभी प्रमुख क्षेत्र लाभान्वित होंगे।